rejauldu/bengali-wikipedia huggingface dataset:
কিরিলো রোমানোভিচ সিহেয়েভ (; জন্ম: ১৬ মে ২০০৪; কিরিলো সিহেয়েভ নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব শাখতার দোনেৎস্ক এবং ইউক্রেন জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০২২ সালে, সিহেয়েভ ইউক্রেন অনূর্ধ্ব-২১ দলের হয়ে ইউক্রেনের বয়সভিত্তিক পর্যায়ে অভিষেক করেছেন।  প্রারম্ভিক জীবন কিরিলো রোমানোভিচ সিহেয়েভ ২০০৪ সালের ১৬ই মে তারিখে ইউক্রেনের দোনেৎস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সিহেয়েভ ইউক্রেন অনূর্ধ্ব-১৯, ইউক্রেন অনূর্ধ্ব-২১ এবং ইউক্রেন অনূর্ধ্ব-২৩ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০২২ সালের ২১শে নভেম্বর তারিখে তিনি জর্জিয়া অনূর্ধ্ব-২১ দলের বিরুদ্ধে ম্যাচে ইউক্রেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3966471 সিহেয়েভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইউক্রেন অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব শাখতার দোনেৎস্কের খেলোয়াড় বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:ইউক্রেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব অলেকসান্দ্রিয়ার খেলোয়াড় বিষয়শ্রেণী:ফুটবল ক্লাব চর্নমরেৎস অদেসার খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড়
থাম্ব|upright=1.3|১৭৯৬ সালে প্রাচ্যের একটি মানচিত্র, যেখানে এশিয়া ও অস্ট্রেলিয়া (তখন "নিউ হল্যান্ড" নামে পরিচিত ছিল) মহাদেশকে দেখানো হয়েছে।  প্রাচ্য একধরনের অধ্যর্থক শব্দ, যা একধরনের সংস্কৃতি, সামাজিক কাঠামো, জাতি ও দার্শনিক তত্ত্বকে বোঝায়। এর অর্থ ক্ষেত্রবিশেষে ভিন্ন হলেও সাধারণত এশিয়া, ভূমধ্যসাগরীয় অঞ্চল ও আরব বিশ্বকে প্রাচ্য বলে অভিহিত করা হয়। বিশেষ করে ঐতিহাসিক (প্রাগাধুনিক) আলোচনা এবং আধুনিককালের প্রাচ্যতত্ত্ব সম্পর্কিত আলোচনায় এই শব্দটি ব্যবহার করা হয়। প্রাচ্যকে অনেকসময় পাশ্চাত্যের বিপরীত হিসাবে বিবেচনা করা হয়।  "প্রাচ্য" শব্দে অন্তর্গত বিভিন্ন অঞ্চলের সংখ্যা ভিন্ন এবং এদের কোনো একক সাধারণ ঐতিহ্য নেই। যদিও প্রাচ্যের বিভিন্ন অংশের মধ্যে সাধারণত্ব আছে (যেমন বৈশ্বিক দক্ষিণ), এই অংশগুলো ঐতিহাসিকভাবে নিজেদের সমষ্টি হিসাবে মনে করেনি। আগে "প্রাচ্য" শব্দের এক আক্ষরিক ভৌগোলিক অর্থ ছিল এবং এটি প্রাচীন বিশ্বের পূর্বাংশকে বোঝাত। পরে এই শব্দের মাধ্যমে এশিয়ার সংস্কৃতি ও সভ্যতা এবং ইউরোপ তথা পাশ্চাত্যের সংস্কৃতি ও সভ্যতার মধ্যে পার্থক্য করার জন্য ব্যবহৃত হতে লাগল।  প্রাচ্যের ধারণা ধারণাগতভাবে, প্রাচ্য ও পাশ্চাত্যের মধ্যবর্তী সীমানা ভৌগোলিকের তুলনায় আরও সাংস্কৃতিক। যেমন: ব্রিটিশ উপনিবেশ হিসাবে স্থাপিত অস্ট্রেলিয়া ও নিউজিল্যান্ডকে পাশ্চাত্যের সঙ্গে ধরা হয় যদিও এরা ভৌগোলিকভাবে প্রাচ্যের কাছাকাছি। আবার, সাবেক সোভিয়েত ইউনিয়নের মধ্য এশিয়ার রাষ্ট্রগুলো পাশ্চাত্য প্রভাব দ্বারা অনেকটা প্রভাবিত হলেও এদের প্রাচ্যের সঙ্গে ধরা হয়। এশিয়া ও আফ্রিকার বড় অংশ ছাড়াও ইউরোপ উপনিবেশবাদের মাধ্যমে ওশেনিয়া, উত্তর এশিয়া ও আমেরিকা অঞ্চলের প্রায় সমস্ত সমাজগুলোকে পাশ্চাত্য দুনিয়ার অন্তর্গত করেছে।  এই "প্রাচ্য" ও "পাশ্চাত্য" বিশ্বের মধ্যে বিভাজন আদতে ইউরোপীয় সাংস্কৃতিক ইতিহাস এবং খ্রিস্টান ইউরোপ ও তার পূর্বে অবস্থিত সংস্কৃতির মধ্যে বিভেদের ফল। আমেরিকা মহাদেশে ইউরোপীয়দের উপনিবেশ স্থাপনের ফলে এই প্রাচ্য–পাশ্চাত্য বিভেদ আরও বৈশ্বিক আকার ধারণ করেছে। "প্রাচ্য" বা "ভারতীয়" মণ্ডলের ধারণা প্রজাতিগত, ধার্মিক ও সাংস্কৃতিক পার্থক্যের দ্বারা প্রভাবিত। প্রাচ্যতত্ত্ব নামক এক পণ্ডিত পরম্পরার মাধ্যমে পাশ্চাত্যের ব্যক্তিগণ এই পার্থক্য তুলে ধরেছিল।Tromans, 6from the Latin oriens; Oxford English Dictionary  সংস্কৃতি প্রাচ্যের কোনো একক সংস্কৃতি না থাকলেও এর অনেক উপবিভাগ আছে, যেমন পূর্ব এশিয়া, দক্ষিণ এশিয়া ও দক্ষিণপূর্ব এশিয়া, এবং এই অঞ্চলগুলোর মধ্যে সমন্বয়বাদ দেখা যায়। প্রাচ্য সংস্কৃতির মধ্যে হিন্দু ও বৌদ্ধধর্মের মতো প্রাচ্য ধর্মের বিস্তার, চীনা ও ব্রাহ্মী লিপির ব্যবহার, রন্ধনশৈলী ও পরম্পরার মধ্যে সমন্বয় ইত্যাদি অন্তর্গত।  আরও দেখুন  এশিয়া-প্রশান্ত মহাসাগরীয় অঞ্চল  বৃহত্তর ভারত  মুসলিম বিশ্ব  তথ্যসূত্র  বিষয়শ্রেণী:এশিয়া-প্রশান্ত মহাসাগরীয় অঞ্চল বিষয়শ্রেণী:এশিয়ার অঞ্চল বিষয়শ্রেণী:সাংস্কৃতিক অঞ্চল বিষয়শ্রেণী:দেশের শ্রেণিবিন্যাস
ইলেক্ট্রনিক্সে,  বিচ্ছিন্নকরণ  বিভব  হল  এমন ভোল্টেজ যেখানে কোন ব্যাটারি পুরোপুরি তার চার্জ হারায়  , এর বেশি  বিচার্জিত  হলে  ক্ষতি হতে পারে। সেল ফোনের মতো কিছু ইলেকট্রনিক ডিভাইস যখন কাট-অফ ভোল্টেজ পৌঁছে যায় তখন স্বয়ংক্রিয়ভাবে বন্ধ হয়ে যায়।   ব্যাটারি  ব্যাটারিগুলিতে, কাট-অফ (চূড়ান্ত) ভোল্টেজ হল  নির্ধারিত নিম্ন-সীমার ভোল্টেজ  , যেখানে ব্যাটারির  বিচার্জিতকরণ  সম্পূর্ণ  বলে  বিবেচনা করা হয়। কাট-অফ ভোল্টেজ  বা  বিচ্ছিন্নকরণ  বিভব  টিকে সাধারণত  এমনভাবে বেছে নেওয়া হয় যাতে ব্যাটারির সর্বাধিক কার্যকর ক্ষমতা অর্জন  করা যায় । বিচ্ছিন্নকরণ  বিভব এক ব্যাটারি থেকে অন্য ব্যাটারিরতে পৃথক  হয় এবং এটি ব্যাটারির ধরন এবং যে ধরনের  কাজে  ঐ ব্যাটারি ব্যবহৃত হয় তার উপর নির্ভর করে । একটি NiMH বা NiCd ব্যাটারির ক্ষমতা পরীক্ষা করার সময়  সাধারণত সেল প্রতি  ১.০  ভোল্ট  কাট-অফ ভোল্টেজ  ব্যবহৃত হয়, যেখানে ০.৯ ভোল্ট  সাধারণত একটি ক্ষারীয়কোষের কাট-অফ ভোল্টেজ হিসাবে ব্যবহৃত হয়। এমন ডিভাইস যাদের  খুব বেশি কাট-অফ ভোল্টেজ থাকে তাদের ক্রিয়াকলাপ বন্ধ হতে পারে যদি  ব্যাটারিতে  তখনও উল্লেখযোগ্য  পরিমাণ  ধারণক্ষমতা বাকি থাকে ।   পোর্টেবল ইলেকট্রনিক্সে ভোল্টেজ কাট অফ  কিছু বহনযোগ্য সরঞ্জাম সম্পূর্ণরূপে ব্যাটারির  নিম্ন-শেষ ভোল্টেজ স্পেক্ট্রাম  ব্যবহার করে না। ব্যাটারির  মোট আয়ুর তুলনামূলক একটি বড় অংশ ব্যবহার করার আগেই সরঞ্জামগুলির শক্তি সংযোগ কেটে যায়।  উচ্চতর  বিচ্ছিন্নকরণ  বিভব  অনুমানিকভাবে  ধরে নেওয়া থেকে বেশি বিস্তার লাভ করে থাকে । উদাহরণস্বরূপ, একটি নির্দিষ্ট ব্র্যান্ডের মোবাইল ফোন যা একটি একক সেল লিথিয়াম-আয়ন ব্যাটারি দিয়ে চালিত হয়  তা ৩.৩  ভোল্টে  বন্ধ হয়ে যায়। লিথিয়াম আয়নটিকে ৩ ভোল্ট  বা তার কমে বিচার্জিত করা যেতে পারে; যাইহোক, ৩.৩  ভোল্টে (কক্ষ তাপমাত্রায়)  বিচার্জিত করার  সাথে সাথে  প্রায় ৯২-৯৮% সক্ষমতাকে ব্যবহৃত হয়।http://www.ibt-power.com/Battery_packs/Li_Ion/Lithium_ion_tech.html  একটি  গুরুত্বপূর্ণ দিক হল, বিশেষভাবে, লিথিয়াম আয়ন ব্যাটারির ক্ষেত্রে যা বর্তমানে বহনযোগ্য ইলেক্ট্রনিক্সের বেশিরভাগ অংশে ব্যবহৃত হয়, ৩.২ ভোল্টের  নিচে একটি  বিচ্ছিন্নকরণ  বিভব  কোষটিকে একটি  রাসায়নিক অস্থিতিশীলতার দিকে নিয়ে যেতে পারে ,যার ফলাফল হ'ল ব্যাটারিটির জীবনকাল হ্রাস। এই কারণে, বৈদ্যুতিক নির্মাতারা উচ্চতর কাট-অফ ভোল্টেজ ব্যবহার করতে  আগ্রহী ব্যবহার করে, কোনও যন্ত্রের অন্য ব্যবস্থাগুলি বিকল হওয়ার আগে গ্রাহকদের ব্যাটারি প্রতিস্থাপনের প্রয়োজনীয়তাকে সরিয়ে দিয়ে ।   আরো দেখুন    কাট অফ (ইলেকট্রনিক্স)   বহিঃসংযোগ    লো ভোল্টেজ কাট অফ রিলে সার্কিটের নমুনা  রিচার্জেবল নী-এমএইচ ব্যাটারির জন্য এমজিএনআই-ভিত্তিক ইলেক্ট্রোডের চক্রের জীবনে স্রাব কাটা ভোল্টেজের প্রভাব   তথ্যসূত্র   কাট-অফ ভোল্টেজ  বা  বিচ্ছিন্নকরণ  বিভব  বৈদ্যুতিক কোষের একটি চলকস্বরূপ । কাট-অফ ভোল্টেজ  বা  বিচ্ছিন্নকরণ  বিভব কোষের  আয়ু নির্ধারণের জন্য  একটি  গুরুত্বপূর্ণ দিক ।  কেননা এর বেশি  বিচার্জিত  হলে  যন্ত্রের ক্ষতি হতে পারে ।  বিষয়শ্রেণী:তড়িৎ ও ইলেকট্রনিক প্রকৌশল বিষয়শ্রেণী:বৈদ্যুতিক চলক বিষয়শ্রেণী:বৈদ্যুতিক বৈশিষ্ট্য
থাম্ব|হাঙ্গা রোয়া কবরস্থানে ইস্টার দ্বীপের পতাকা। ইস্টার দ্বীপের পতাকা বলতে চিলির একটি বিশেষ অঞ্চল ইস্টার দ্বীপের পতাকাকে বোঝায়। এটি ২০০৬ সালের মে মাসে প্রথম জনসমক্ষে জাতীয় পতাকার পাশে উড়ানো হয়েছিল।   বর্ণণা  এটি একটি সাদা পতাকা, যার কেন্দ্রস্থলে ক্ষমতার প্রতীক হিসেবে বিবেচিত লাল রঙে একটি রিমিরো (একটি কাঠের পেক্টোরাল অলঙ্কার যা একবার রাপা নুইয়ের লোকেরা পরিধান করেছিল) আঁকা আছে, তার প্রান্তে দুটি নৃতাত্ত্বিক চিত্র অঙ্কিত যা প্রধান ও অভিজাত আরিকিদের প্রতিনিধিত্ব করে।  এই পতাকার অন্য এক বৈকল্পিক সংস্করণে, প্রতিটি কোণে চারটি কালো পাখি-মানুষের চিত্রণ রয়েছে।   ইতিহাস  দ্বীপটি যাতে একটি আধুনিক রাষ্ট্র ব্যবস্থা গ্রহণ করে এবং চিলির সাথে একটি রাষ্ট্র-থেকে-রাষ্ট্র ব্যবস্থায় সংলাপ করে, তার জন্য ১৮৮০ সালে স্থানীয় জনগণ তে রেভা রেমিরো তৈরি করেছিল। তবে শেষ পর্যন্ত ১৮৮৮ সালে দ্বীপটি চিলির সাথে সংযুক্ত হয়ে যায়।  বহু বছর ধরে, দ্বীপের পলিনেশীয় জনসংখ্যা, তাদের দ্বীপের প্রতিনিধিত্ব করার জন্য অনানুষ্ঠানিকভাবে পতাকাটি ব্যবহার করেছিল, তবে সেসময়ে "ইস্টার দ্বীপের পৌরসভা"-এর প্রাতিষ্ঠানিক পতাকা ছিল সাদা ও সোনালী রংয়ের। ২০০৬ সালে, এটিকে একটি "বিশেষ অঞ্চল" হিসাবে উন্নীত করা হয় এবং প্রথমবারের মতো সরকারী নথিতে রাপা নুই নামের ঐচ্ছিক ব্যবহারের অনুমতি দেওয়া হয়, একইসাথে রিমিরো পতাকাটি জাতিসত্তার পতাকা হিসাবে গৃহীত হয়।   তথ্যসূত্র   বিষয়শ্রেণী:জাতীয় পতাকা
তেন মিয়াগি (, ; জন্ম: ২ জুন ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালে এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, মিয়াগি জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন তেন মিয়াগি ২০০১ সালের ২রা জুন তারিখে জাপানের কানাগাওয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মিয়াগি জাপান অনূর্ধ্ব-১৬ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ১ ম্যাচে অংশগ্রহণ করে ১টি গোল করেছেন।  তথ্যসূত্র  বহিঃসংযোগ            বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:জে৩ লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:জে২ লিগের খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড়
রেহানা আক্তার হিরা বাংলাদেশ আওয়ামী লীগের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  রেহানা আক্তার হিরা সপ্তম জাতীয় সংসদের মহিলা আসন ৯ থেকে বাংলাদেশ আওয়ামী লীগের মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ
থাম্ব|200px|ডান|ফ্লোরেন্তিনো পেরেজ ফ্লোরেন্তিনো পেরেজ রদ্রিগেজ (জন্ম: ৮ ই মার্চ ১৯৪৭) একজন স্প্যানিশ ব্যবসায়ী, পুর প্রকৌশলী, প্রাক্তন রাজনীতিবিদ, এবং বর্তমানে রিয়াল মাদ্রিদ ফুটবল ক্লাবের সভাপতি। এছাড়াও তিনি গ্রুপো এসিএসের সভাপতি। তিনি রিয়াল মাদ্রিদের "লস ব্লাঙ্কস" নামকরনের জন্য  বিখ্যাত, কারণ তার সময়েই বিশ্বসেরা সব ফুটবলারদের চড়া দামে দলে ভিড়ানোর প্রচলন শুরু হয়।  তথ্যসূত্র  বহিঃসংযোগ    রিয়াল মাদ্রিদে পেরেজের প্রোফাইল  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মাদ্রিদের ব্যবসায়ী বিষয়শ্রেণী:মাদ্রিদের রাজনীতিবিদ বিষয়শ্রেণী:স্পেনীয় ব্যবসায়ী বিষয়শ্রেণী:স্পেনীয় পুর প্রকৌশলী বিষয়শ্রেণী:স্পেনীয় রাজনীতিবিদ বিষয়শ্রেণী:স্পেনীয় রোমান ক্যাথলিক বিষয়শ্রেণী:রিয়াল মাদ্রিদ ফুটবল ক্লাবের সভাপতি বিষয়শ্রেণী:স্পেনীয় শতকোটিপতি বিষয়শ্রেণী:২০শ শতাব্দীর স্পেনীয় ব্যবসায়ী বিষয়শ্রেণী:২১শ শতাব্দীর স্পেনীয় ব্যবসায়ী
মাশিয়াত তাসনিম রহমান (জন্ম ২৪ই আগস্ট ১৯৯১) হচ্ছেন একজন বাংলাদেশী মডেল, টেলিভিশন ব্যক্তিত্ব, এবং অভিনেত্রী।  তিনি লাক্স-চ্যানেল আই সুপারস্টার এর ২০১০ সংস্করণে তার অংশগ্রহণের জন্য ব্যাপকভাবে পরিচিত।   প্রারম্ভের জীবন   মাশিয়াতের জন্ম রংপুরে ২৪ আগস্ট, ১৯৯১-এ। তিনি তার পিতামাতা এবং একজন ভাই নিয়ে একটি ছোট পরিবারে বড় হয়ে ওঠেন। তিনি ক্যান্টনমেন্ট পাবলিক স্কুল অ্যান্ড কলেজ, সৈয়দপুর থেকে মাধ্যমিক স্কুল সার্টিফিকেট (এসএসসি) পরীক্ষায় উত্তীর্ণ হন এবং রাজউক উত্তরা মডেল কলেজ থেকে উচ্চ মাধ্যমিক সার্টিফিকেট (এইচএসসি) পরীক্ষা দেন, ঢাকার নর্থ সাউথ বিশ্ববিদ্যালয় থেকে বিবিএ সম্পূর্ণ করেন। ২০১৩-এ, তিনি ইউনিভার্সিটি অব লিবারেল আর্টস বাংলাদেশ (ইউএলএল) এর মিডিয়া স্টাডিজ অ্যান্ড জার্নালিজম বিভাগে ভর্তি হন।  কর্মজীবন মাশিয়াত রহমান লাক্স-চ্যানেল আই সুপারস্টার-এর ২০১০ প্রতিযোগিতায় চতুর্থ স্থান লাভ করে স্পটলাইটে এসেছিলেন। সালাউদ্দিন লাভলুর 'তৃতীয় পুরুষ' নাটকে চঞ্চল চৌধুরীর বিপরীতে অভিনেত্রী হিসেবে তার অভিষেক ঘটে। তারপরে তিনি দুই ডজন সিরিয়াল এবং একক পর্বের নাটকগুলিতে টিভিতে হাজির হয়েছেন।  মাশিয়াত টিভি প্রোগ্রামগুলোতে হোস্টিং করেছিলেন, যার মধ্যে রয়েছে "পেপসি চেঞ্জ দ্য গেম" এবং "স্টাইল অ্যান্ড ফ্যাশন"।  তিনি কনফিডেন্স সয়াবিন তেল, প্রান লিচি ক্যান্ডি, প্রান সানি অরেঞ্জ জুস, এবং এয়ারটেলেন জন্য টিভি বিজ্ঞাপনগুলিতে অংশগ্রহণ করেছেন।   অর্জন    ক্র.নং   পুরস্কার  ফলাফল ১  লাক্স চ্যানেল আই সুপারষ্টার  ৪র্থ  তথ্যসূত্র  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:রংপুর জেলার ব্যক্তি বিষয়শ্রেণী:বাঙালি টেলিভিশন অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব লিবারেল আর্টস বাংলাদেশের প্রাক্তন শিক্ষার্থী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  আফতাবুজ্জামান (আলাপ) ২২:০১, ৮ সেপ্টেম্বর ২০২৩ (ইউটিসি) জামিয়া কারিমিয়া নুরুল উলুম, জুম্মাপাড়া   – (অপসারণের প্রস্তাবনা দেখুনলগ দেখুন) () স্ব প্রকাশিত প্রণেতার মৌলিক গবেষণা নির্ভর নিবন্ধ, বহু পুরাতন কোন শিক্ষা প্রতিষ্ঠানও নয়। অনেক তথ্য তুলে ধরা হয়েছে, যার কোনো তথ্যসূত্র নেই। উল্লেখযোগ্যতার অভাব। 𝓑𝓐𝓓𝓗𝓞𝓝 (আলাপ) ১১:২৪, ৩০ আগস্ট ২০২৩ (ইউটিসি)  @BadhonCR তথ্যসূত্র না থাকলে তথ্যগুলো অপসারণ করে দিতে পারেন। অপসারণের জন্য উল্লেখযোগ্যতা নিয়ে কথা বলা যেতে পারে। ‍~ কাপুদান পাশা (বার্তা - অবদান) ০৩:৩১, ৩১ আগস্ট ২০২৩ (ইউটিসি) @খাত্তাব হাসান তথ্যসূত্রহীন তথ্য অপসারণ করলে পড়ার মতো কোনো তথ্যই অবশিষ্ট থাকে না। নিবন্ধটি দেখে মনে হচ্ছে প্রণেতা মৌলিক গবেষণা পত্র প্রকাশ করেছে, যা যাচাই করার মতো কোনো উৎসেই নাই। এ ধারণের নিবন্ধের জন্য উইকিপিডিয়া মুক্ত জ্ঞানের ভান্ডার না হয়ে ভুল তথ্যের ভান্ডার হওয়ার সম্ভাবনা থাকবে। 𝓑𝓐𝓓𝓗𝓞𝓝 (আলাপ) ০৮:৪৩, ৩১ আগস্ট ২০২৩ (ইউটিসি)  মাস্টার্স সমমানের শিক্ষাপ্রতিষ্ঠান ‍~ কাপুদান পাশা (বার্তা - অবদান) ২১:৩০, ৩১ আগস্ট ২০২৩ (ইউটিসি) @খাত্তাব হাসান দাবীটির পক্ষে যাচাইযোগ্য কোনো উৎস রয়েছে কি? —শাকিল (আলাপ · অবদান) ১৮:৫৯, ৭ সেপ্টেম্বর ২০২৩ (ইউটিসি)   নিবন্ধে মৌলিক গবেষণাযুক্ত বা যাচাইবিহীনভাবে দাবিকৃত উপাদান রয়েছে। উল্লেখযোগ্যতার প্রমাণ নেই। ~মহীন (আলাপ) ১৪:২৪, ৬ সেপ্টেম্বর ২০২৩ (ইউটিসি)   । মাস্টার্স সমমান শিক্ষা প্রতিষ্ঠান সচারাচর বাংলা উইকিতে রেখে দেওয়া হয়। @MdsShakil যাচাইযোগ্য উৎস বলতে এই উৎসে বলা রয়েছে দেখুন, এখানে দাওরায়ে হাদিস পর্যন্ত পাঠদান করা হয়। আর কওমি মাদ্রাসার দাওরায়ে হাদিসের সনদকে মাস্টার্স ডিগ্রির সমমান প্রদান করা হয়। ~ Deloar Akram (আলাপ • অবদান • লগ) ২৩:২৫, ৭ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অটবি হচ্ছে বাংলাদেশের প্রথম সারির একটি আসবাবপত্র নির্মাণকারী প্রতিষ্ঠান। প্রতিষ্ঠানটি নিতুন কুন্ড ১৯৭৫-এ প্রতিষ্ঠা করেন। কালের পরিক্রমায় প্রতিষ্ঠানটি আজ বাংলাদেশের অন্যতম আসবাবপত্র নির্মাণকারী প্রতিষ্ঠান।২০১৫-এ বিদ্যুৎ কুমার বসু প্রতিষ্ঠানটির প্রধান নির্বাহী কর্মকর্তা হিসেবে নিয়োগ পান।   ইতিহাস  প্রথমদিকে এটির নাম ‘অটবি’ ছিল না। তখন এর নাম ছিল ‘দ্য ডিজাইনার্স’। ১৯৭৭ সাল পর্যন্ত এই নাম ছিল। এরপর এটির নাম হয়, ‘আর্ট-ইন-ক্রাফ্ট’। সর্বশেষে ১৯৮৪ সালে ‘অটবি প্রাইভেট লিমিটেড’ নামে বাজারজাত শুরু করে। ‘অটবি’ শব্দের অর্থ বন বা কানন। প্রথমে এলিফ্যান্ট রোডে একটি শোরুম দিয়ে যাত্রা শুরু হয় অটবির। যেটি এখনো আছে। দ্বিতীয় শোরুম প্রতিষ্ঠিত হয় দিলকুশায়। ওয়ার্কশপ শুরু হয় শুক্রাবাদ থেকে। এরপর মিরপুর, শ্যামপুর ও সাভারে পর্যায়ক্রমে স্থায়ীভাবে বড়ো ওয়ার্কশপ বা ফ্যাক্টরি স্থাপিত হয়। ’৯২-এর পর শোরুম আরো বাড়তে থাকে। ১৯৯৮ সালে সারা বাংলাদেশে ডিলারশিপ নিয়োগ শুরু হয়। বর্তমানে দেশের সবক’টি জেলা এমনকি থানা পর্যায়েও অটবির শোরুম রয়েছে।   বিস্তৃতি  অটবি বাংলাদেশের অন্যতম রপ্তানিকারক প্রতিষ্ঠান হিসেবে বেড়ে উঠেছে। বর্তমানে অটবি নিয়মিত পণ্যের বাইরে অফিস, হোম, হসপিটাল, ওয়ার হাউজ সিস্টেম ইত্যাদির সলিউশন দিচ্ছে। দেশের বাইরেও অটবির পণ্য রপ্তানি হয়। সার্কভুক্ত প্রতিটি দেশেই অটবির পণ্য বাজারজাত হয়। এছাড়া মধ্যপ্রাচ্যে অটবির বাজার রয়েছে। এদের মধ্যে ভারতে অটবির সর্বাধিক পণ্য রপ্তানি হয়। অটবির সবচেয়ে বড়ো বাজার ভারতে।   তথ্যসূত্র    বহিঃসংযোগ   দাপ্তরিক ওয়েবসাইট   বিষয়শ্রেণী:বাংলাদেশের ব্যবসায় প্রতিষ্ঠান বিষয়শ্রেণী:আসবাবপত্র নির্মাণকারী প্রতিষ্ঠান বিষয়শ্রেণী:বাংলাদেশী মার্কা বিষয়শ্রেণী:১৯৭৫-এ বাংলাদেশে প্রতিষ্ঠিত
/**  * Explicitly set width of the UTC-clock list element, so that we can use a  * hidden peer gadget to add space where the clock would go before it loads.  */ .skin-vector #utcdate { 	width: 6em; 	/*  	 * The default margin-left is 0.75em, but set it again here explicitly, so 	 * we can be sure of the exact width. 	 */  	margin-left: 0.75em; }  .skin-monobook #utcdate { 	width: 6.279em; 	display: inline-block; /* We need this for the width property to work */ 	/*  	 * The default margin-left is 1em, but set it again here explicitly, so 	 * we can be sure of the exact width. 	 */  	margin-left: 1em; }
প্যাট্রিক ডগলাস ল্যাশলি (; জন্ম: ১১ ফেব্রুয়ারি, ১৯৩৭) বার্বাডোসের ক্রাইস্ট চার্চ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৬৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন পিটার ল্যাশলি।   প্রথম-শ্রেণীর ক্রিকেট  ১৯৫৭-৫৮ মৌসুম থেকে ১৯৭৪-৭৫ মৌসুম পর্যন্ত পিটার ল্যাশলি’র প্রথম-শ্রেণীর খেলোয়াড়ী জীবন চলমান ছিল। বার্বাডোসের অন্যতম সেরা ব্যাটসম্যান ছিলেন তিনি। তবে, মাইকেল ম্যানলি তার ‘এ হিস্ট্রি অব ওয়েস্ট ইন্ডিয়ান ক্রিকেটে’ তাকে নিশানা বরাবর বলকে মারার ব্যর্থতা কথা তুলে ধরেন।  খেলোয়াড়ী জীবনের শুরুতে মাঝারিসারিতে ব্যাটিংয়ে নামতেন। পরবর্তীতে ব্যাটিং উদ্বোধনে নামতেন তিনি। ১৯৫৮ থেকে ১৯৭৫ সময়কালে বার্বাডোসের পক্ষে ঘরোয়া ক্রিকেটে অংশ নিয়েছেন। ১৯৬৬-৬৭ মৌসুমে গায়ানা দলের বিপক্ষে ব্যক্তিগত সর্বোচ্চ ২০৪ রান তুলেন।  ১৭ বছরের প্রথম-শ্রেণীর খেলোয়াড়ী জীবনে বার্বাডোসের পক্ষে ৪৮.৭০ গড়ে ৩৯৯৪ রান করেন। শেল শীল্ডে ছয়টি শতরান সহযোগে ৫৫.৮৩ গড়ে ২৭৩৬ রান তুলেন। এছাড়াও, কাছাকাছি এলাকায় ফিল্ডিং করে দৃঢ়তার পরিচয় দিয়েছেন।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন পিটার ল্যাশলি। ৯ ডিসেম্বর, ১৯৬০ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এ মৌসুমের পূর্বে ব্রিটিশ গায়ানার বিপক্ষে মনোজ্ঞ শতরান করেছিলেন। ৪ আগস্ট, ১৯৬৬ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।  ১৯৬০-৬১ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া গমন করেন। এ সিরিজের প্রথম ও শেষ টেস্টে অংশ নিয়ে চার ইনিংসে তিনি ৭৮ রান তুলতে সক্ষম হন। এরপর, ১৯৬৬ সালে ইংল্যান্ড গমন করেন। তবে, টেস্ট দলে নিজের অবস্থান পাকাপোক্ত করতে পারেননি তিনি। ১৯৬৬ সালে সিরিজের তৃতীয় ও চতুর্থ টেস্ট খেলেন। নটিংহাম টেস্টে তিনি ধৈর্য্যশীলতার পরিচয় দিয়ে ৪৯ রান তুলেন। তবে, লিডসে ব্যর্থ হন ও বাদ পড়েন। এরপর আর তাকে টেস্ট দলে খেলতে দেখা যায়নি।  জিওফ্রে বয়কট তার সম্পর্কে মন্তব্য করেন যে, পিটার ল্যাশলি সবচেয়ে বাজে বোলার ছিলেন ও টেস্টে তার একমাত্র শিকারে পরিণত হয়েছিলেন তিনি। ১৯৬৬ সালে লিডসের হেডিংলি স্টেডিয়ামে সিরিজের চতুর্থ টেস্টে ল্যাশলি তাকে আউট করেছিলেন।Test Match Special, 7 July 2017   তথ্যসূত্র    আরও দেখুন   চরণ সিং  নাইরন আসগরালী  ত্রিনিদাদ ও টোবাগো জাতীয় ক্রিকেট দল  ওয়েস্ট ইন্ডিয়ান টেস্ট ক্রিকেটারদের তালিকা  ১৯৬০-৬১ ওয়েস্ট ইন্ডিজ ক্রিকেট দলের অস্ট্রেলিয়া সফর   বহিঃসংযোগ       বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার
আর্নল্ড অরভিল বেকম্যান (এপ্রিল ১০, ১৯০০ - মে ১৮, ২০০৪)  একজন আমেরিকান রসায়নবিদ। তিনি বেকম্যান ইনস্ট্রুমেন্ট্‌সের প্রতিষ্ঠাতা। তিনি ১৯৩৪ সালে অম্লত্ব মাপার জন্য পিএইচ মিটার উদ্ভাবন করেন।  তিনি প্রথম সেমিকন্ডাক্টর কোম্পানিরও প্রতিষ্ঠাতা।   শিক্ষাজীবন  বেকম্যান ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯২২ কেমিকেল ইঞ্জিনিয়ারিংয়ে ব্যাচেলর ডিগ্রি অর্জন করেন। ১৯২৩ সালে একই বিশ্ববিদ্যালয় থেকে ভৌত রসায়নে মাস্টার ডিগ্রি অর্জন করেন। তিনি ১৯২৮ সালে ক্যালিফোর্নিয়া ইনস্টিটিউট অফ টেকনোলজি থেকে ডক্টরেট ডিগ্রি অর্জন করেন।   অবদান  ১৯৫৫ সালে বেকম্যান শকলি সেমিকন্ডাক্টর ল্যাবরেটরী প্রতিষ্ঠা করেন।   তথ্যসূত্র    বহিঃসংযোগ   His company's website  His philanthropic foundation's website  Heritage Center website  Obituary from Caltech's Engineering and Science Quarterly  Beckman/Coulter – Dr. Arnold O. Beckman Memorial  Arnold O. Beckman High School Website  বিষয়শ্রেণী:১৯০০-এ জন্ম বিষয়শ্রেণী:২০০৪-এ মৃত্যু বিষয়শ্রেণী:মার্কিন রসায়নবিদ বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন শতবর্ষী ব্যক্তি বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:মার্কিন ভৌত রসায়নবিদ বিষয়শ্রেণী:মার্কিন বিনিয়োগকারী বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:ইলিনয়ের ব্যবসায়ী বিষয়শ্রেণী:মার্কিন বৈজ্ঞানিক যন্ত্র নির্মাতা
thumb|upright=1.3|২০০৪-এর #TimeToAct সম্মেলন হ্যাশট্যাগ ব্যবহারের পরামর্শ প্রদানকারী একটি সাইন। হ্যাশট্যাগ () একটি শব্দ অথবা অ-ব্যবধানযুক্ত শব্দগুচ্ছের সামনে যুক্ত হ্যাশ চিহ্ন ("#")। এটি মেটাডাটা ট্যাগের একটি ফর্ম।  ফেসবুকে বা অন্য কোনো সামাজিক যোগাযোগের সাইট যেমন: টুইটার, গুগল প্লাস, ইন্সটাগ্রাম ইত্যাদিতে কোনো শব্দের পূর্বে স্পেস না দিয়ে '#' (হ্যাশ) প্রতীকটি যুক্ত করলে লেখাটি নীল বর্ণ ধারণ করে এবং একটি আলাদা ওয়েবলিংকে পরিণত হয়।  পরবর্তিতে ওই শব্দের উপর ক্লিক করলে ফেসবুকের যত স্থানে ওই শব্দটি ব্যবহার হয়েছে তা নতুন ওয়েব পাতায় চলে আসে। অর্থাৎ কোনো বিষয় সম্পর্কিত লেখা খুব সহজে এবং চটজলদি খুঁজে পেতে হ্যাশ ট্যাগ ব্যবহার করা হয় করা হয়।  প্রথম দিকে শুধুমাত্র টুইটারে এই সেবাটি চালু ছিল। পরবর্তিতে জুন ২০১৩ এ ফেসবুকে এই বিশেষ পদ্ধতি যুক্ত করা হয়।  তথ্যসূত্র  বহিঃসংযোগ   Wikipedia internal hashtag search engine – সম্পাদনা সারাংশে হ্যাশট্যাগ ব্যবহারের জন্য    বিষয়শ্রেণী:২০১০-এর শতকের অপভাষা বিষয়শ্রেণী:সমষ্টিগত বুদ্ধিমত্তা বিষয়শ্রেণী:কম্পিউটার অপভাষা বিষয়শ্রেণী:তথ্য আহরণ কৌশল বিষয়শ্রেণী:জ্ঞান উপস্থাপনা বিষয়শ্রেণী:অধি-উপাত্ত বিষয়শ্রেণী:তথ্যসূত্র বিষয়শ্রেণী:সামাজিক যোগাযোগ মাধ্যম বিষয়শ্রেণী:ওয়েব ২.০ বিষয়শ্রেণী:২০১০-এর দশকের অপশব্দ বিষয়শ্রেণী:তথ্য প্রত্যানয়ন কৌশল বিষয়শ্রেণী:জ্ঞান উপস্থাপন বিষয়শ্রেণী:টুইটার বিষয়শ্রেণী:সাংস্কৃতিক হালচাল
ডান|থাম্ব|340x340পিক্সেল| জন চেটউইন্ড, জন স্মিথের মেজোটিন্ট । জন চেটউইন্ড (১৬৪৩ - ৯ ডিসেম্বর ১৭০২), স্টাফোর্ডশায়ারের স্যান্ডনের কাছে রুজের বাসিন্দা ছিলেন একজন ইংরেজ সংসদ সদস্য।  তিনি ছিলেন রুজের জন চেটউইন্ডের জ্যেষ্ঠ পুত্র।  তিনি ১৬৮৯ থেকে ১৬৯৫ সাল পর্যন্ত এবং আবার ১৭০১ এবং ১৭০২ সালে স্ট্যাফোর্ডের সংসদ সদস্য ছিলেন। মাঝখানের সময়কালে তিনি ১৬৯৮-১৭০০ সালে ট্যামওয়ার্থের হয়ে বসেছিলেন।  ১৬৯৫-৯৬ সালের জন্য তাকে স্ট্যাফোর্ডশায়ারের হাই শেরিফ উপাধিতে ভূষিত করা হয়েছিল।  তিনি ১৭০২ সালে মারা যান। ১৬৭৮ সালের মধ্যে তিনি সারের চালডনের তুলেসওয়ার্থের রবার্ট রোয়েনের কন্যা লুসিকে বিয়ে করেন এবং তাদের ৩ ছেলে এবং এক মেয়ে ছিল।  তার ছেলে ওয়াল্টার ১৬৯৩ সালে তার দূর সম্পর্কের চাচাতো ভাই ওয়াল্টার চেটউইন্ডের কাছ থেকে ইনজেস্ট্রে এস্টেট উত্তরাধিকারসূত্রে পান, যা তার পরিবারের শাখার গুরুত্বকে ব্যাপকভাবে বৃদ্ধি করে। ১৭১৭ সালে ওয়াল্টারকে ভিসকাউন্ট চেটউইন্ড নাম দেওয়া হয়, এই উপাধিটি জনের অন্য দুই পুত্র (জন এবং উইলিয়াম) পালাক্রমে অর্জন করেন।  তার মেয়ে লুসি বাথ অফ আর্মসের রাজা এডওয়ার্ড ইয়ংকে বিয়ে করেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৭০১-১৭০২ বিষয়শ্রেণী:ইংল্যান্ডের সংসদ সদস্য ১৭০১ বিষয়শ্রেণী:ইংল্যান্ডের সংসদ সদস্য ১৬৯৮-১৭০০ বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:ইংল্যান্ডের সংসদ সদস্য ১৬৮৯-১৬৯০ বিষয়শ্রেণী:স্টাফোর্ডের ইংল্যান্ডের সংসদ সদস্য (প্রাক-১৭০৭) বিষয়শ্রেণী:১৭০২-এ মৃত্যু বিষয়শ্রেণী:১৬৪৩-এ জন্ম